錢仁伉聞牡丹空中吁歎之辭（題擬）
作者：不詳
朝代：唐

paragraphs: 一花三百朶，含笑向春風。
明年三月裏，朶朶斷腸紅。
（見《增修詩話總龜》卷四八引《洞微志》）（〖1〗《洞微志》：「錢仁伉，尚父之孫也。
爲元帥府中書檢校司徒，與中軍都虞候金沼鄰居。
沼所居堂東，植牡丹藿一本，着花三百朶，其色如血，加之金含稜。
每瓶子頂上有碎金絲，如自然蛺蝶之狀。
一城以爲殊異。
每歲花開張宴，仁伉預焉。
開寶七年春三月花纔一兩朶開。
仁伉一夕洪飲擊劍，裎服中單，背負大籃，左手攜鋤，腰插六匕首，踰墻而過沼，中外無知者。
鋤取牡丹置籃中，乃平其地。
空中聞有吁歎之聲，細微若遊蜂音，辭曰〖略〗。
仁伉異之，移植於亭後。
明日，沼覺失花，爲非人力所及。
來年花盛開乃宴加沼，沼一見無語，得疾以歸。
至夜憤悶不已，以刀決腸而卒。
腸皆寸寸斷，果符空中之語。
」）。